CELEX: 62018TA0639
Language: ro
Date: 2020-12-16 00:00:00
Title: Cauza T-639/18: Hotărârea Tribunalului din 16 decembrie 2020 – SGL Carbon/Comisia [„Răspundere extracontractuală – Mediu – Clasificarea, etichetarea și ambalarea substanțelor și a amestecurilor – Clasificarea substanței smoală, gudron de huilă, temperatură înaltă printre substanțele cu toxicitate acvatică acută din categoria 1 (H400) și cu toxicitate acvatică cronică din categoria 1 (H410) – Încălcare suficient de gravă a unei norme de drept care conferă drepturi particularilor”]

8.2.2021   
            
            
               RO
            
            
               Jurnalul Oficial al Uniunii Europene
            
            
               C 44/47
            
         
      Hotărârea Tribunalului din 16 decembrie 2020 – SGL Carbon/Comisia
      (Cauza T-639/18) (1)
      
      („Răspundere extracontractuală - Mediu - Clasificarea, etichetarea și ambalarea substanțelor și a amestecurilor - Clasificarea substanței smoală, gudron de huilă, temperatură înaltă printre substanțele cu toxicitate acvatică acută din categoria 1 (H400) și cu toxicitate acvatică cronică din categoria 1 (H410) - Încălcare suficient de gravă a unei norme de drept care conferă drepturi particularilor”)
      (2021/C 44/69)
      Limba de procedură: engleza
      
         Părțile
      
      
         Reclamantă: SGL Carbon SE (Wiesbaden, Germania) (reprezentanți: K. Van Maldegem, M. Grunchard, S. Saez Moreno și P. Sellar, avocați)
      
         Pârâtă: Comisia Europeană (reprezentanți: M. Wilderspin, R. Lindenthal și K. Talabér-Ritz, agenți)
      
         Interveniente în susținerea pârâtei: Regatul Spaniei (reprezentant: L. Aguilera Ruiz, agent), Agenția Europeană pentru Produse Chimice (reprezentanți: M. Heikkilä, W. Broere și T. Zbihlej, agenți)
      
         Obiectul
      
      Cerere întemeiată pe articolul 268 TFUE prin care se urmărește obținerea reparării prejudiciului pe care reclamanta pretinde că l-a suferit ca urmare a adoptării Regulamentului (UE) nr. 944/2013 al Comisiei din 2 octombrie 2013 de modificare, în vederea adaptării la progresul tehnic și științific, a Regulamentului (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor (JO 2013, L 261, p. 5), care a clasificat substanța smoală, gudron de huilă, temperatură înaltă printre substanțele cu toxicitate acvatică acută din categoria 1 (H400) și cu toxicitate acvatică cronică din categoria 1 (H410)
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  SGL Carbon SE suportă, pe lângă propriile cheltuieli de judecată, cheltuielile de judecată efectuate de Comisia Europeană.
               
            
                  3)
               
               
                  Regatul Spaniei și Agenția Europeană pentru Produse Chimice (ECHA) suportă propriile cheltuieli de judecată.
               
            
         (1)  JO C 16, 14.1.2019.